Zadnji dve leti sem posvetila razumevanju,
kako ljudje dosegajo svoje sanje.
Ko pomislimo na sanje, ki jih imamo
in vtis, ki ga želimo pustiti v vesolju,
je presenetljivo videti, kako veliko je prekrivanje
med sanjami, ki jih imamo in projekti, ki se nikoli ne zgodijo.
(smeh)
Zato vam bom danes govorila
o petih načinih, kako ne slediti svojim sanjam.
Prvič: Verjemite v uspeh čez noč.
Saj poznate zgodbo?
Računalničarju uspelo čez noč obogateti z mobilno aplikacijo, ki jo je naredil.
Zgodba sicer zveni realna, a stavim, da ni popolna.
Če pobrskate malo dlje
ugotovite, da je prej ustvaril že 30 aplikacij
in ima na tem področju magisterij ali doktorat.
Na tem je delal že 20 let.
To je resnično zanimivo.
Tudi sama imam podobno zgodbo iz Brazilije.
Prihajam iz skromne družine
in 2 tedna pred rokom za prijavo na Tehnološki Inštitut v Massachusettsu
sem začela s procesom prijave.
In, voila!, bila sem sprejeta.
Ljudje verjetno mislijo, da mi je uspelo čez noč,
a mi je uspelo predvsem zato, ker sem 17 let pred tem
življenje in izobrazbo jemala resno.
Uspeh čez noč je vedno rezultat
vsega, kar ste v življenju počeli.
Drugič: Verjemite, da ima nekdo drug odgovore za vas.
Ljudje konstantno želijo pomagati, je tako?
Vse vrste ljudi: vaša družina, prijatelji, poslovni partnerji,
vsi imajo mnenja, katera pot je za vas najboljša:
"In naj ti povem, pojdi skozi to cev."
A ne glede na to, kje greste, obstajajo še druge stvari, ki jih morate izbrati.
In te odločitve morate sprejeti sami.
Nihče drug nima popolnih odgovorov za vaše življenje.
In izbirati morate te odločitve, kajne?
Cevi so neskončne in udarili se boste,
a to je del procesa.
Tretjič, diskretno, a zelo pomembno:
Ustalite se takrat, ko je rast zagotovljena.
Ko vam gre v življenjenju enkratno,
imate odlično ekipo,
rastoče prihodke in je vse določeno --
čas je, da se ustalite.
Ob izidu svoje prve knjige
sem delala res močno, da sem jo razširila po Braziliji.
Upoštevajoč 3 milijone prenosov,
več kot 50 tisoč ljudi je kupilo papirnate kopije.
Ko sem napisala nadaljevanje, je bil nek vpliv zagotovljen.
Tudi, če ne bi naredila veliko, prodaja bi bila zadovoljiva.
A zadovoljivo ni nikoli dovolj.
Ko greš proti vrhu,
se moraš močno potruditi in si najti drug vrh.
Če bi storila nekaj malega, bi jo prebralo nekaj sto tisoč ljudi
in že to je odlično.
A, če se potrudim bolj kot kadarkoli,
številka lahko naraste na milijone.
Zato sem se odločila, da grem s svojo novo knjigo v vsako državo Brazilije.
In že lahko vidim višji vrh.
Ni časa za ustalitev.
Četrti nasvet in ta je zelo pomemben:
Verjemite, da je kriv nekdo drug.
Neprestano slišim ljudi, ki pravijo:
"Imel sem odlično idejo, a nisem našel investitorja, ki bi verjel vanjo."
"Ustvaril sem odličen produkt,
a prodaja ni bila uspešna, zaradi situacije na trgu."
Ali: "Ne morem najti pravih ljudi, moja ekipa pa je pod pričakovanji."
Če imate sanje
imate tudi odgovornost, da jih uresničite.
Da, mogoče je res težko najti talentirane ljudi.
Da, mogoče je situacija na trgu res slaba.
A, če nihče ni investiral v vašo idejo,
če nihče ni kupil vašega produkta,
zagotovo je nekje nekaj, kar je vaša krivda.
(smeh)
Definitivno.
Sanje morate uresničiti.
Nihče ni svojih ciljev uresničil sam.
A, če jih niste uresničili vi, je to vaša krivda.
Bodite odgovorni za svoje sanje.
In še zadnji namig in tudi ta je zelo pomemben:
Verjemite, da so pomembne samo vaše sanje.
Nekoč sem videla oglas, skupina prijateljev
je potovala na goro. In bila je zelo visoka gora
in pot je bila naporna.
Videlo se je, da so se potili in bilo je težko.
Hodili so in končno jim je uspelo priti na vrh.
Odločili so se, da bodo proslavili, kajne?
Proslavili bom torej:
"Da! Uspelo nam je, na vrhu smo!"
Dve sekundi kasneje je eden od njih pogledal drugega in rekel:
"Ok, pojdimo nazaj dol."
(smeh)
Življenje niso nikoli samo cilji.
Življenje je pot do njih.
Res je, uživati morate na cilju,
a ljudje mislijo, če imaš sanje
in ko jih poskušaš doseči,
da je to magični kraj, kjer je sreča vsepovsod.
A uresničitev sanj je kratkotrajen občutek,
vaše življenje pa ni.
Edini način, da zares uresničite vse vaše sanje je,
da uživate v vsakem koraku na poti do njih.
To je najboljši način.
In pot je preprosta -- sestavljena je iz korakov.
Nekateri koraki bodo pravi.
Ob nekaterih se boste spotaknili.
Če si želite, praznujte, nekateri namreč čakajo dolgo, da bi lahko praznovali.
In, če ste se spotaknili, naučite se nekaj iz tega.
Če vsak korak postane lekcija ali razlog za praznovanje,
boste zagotovo uživali na poti.
Torej, 5 namigov:
Verjemite v uspeh čez noč,
da ima nekdo odgovore za vas,
da je ob zagotovljeni rasti čas za ustalitev,
verjemite, da krivda ni vaša
in da so pomembni samo vaši cilji.
Verjemite mi, če boste to storili, boste uničili svoje sanje.
(smeh)
(aplavz)